Кибәхуҗа укучылары Путин янына бармакчы. Җәяү!

	“Белем көненә кадәр кайтып җитәрбез әле”, – ди алар. Теләче районындагы Кече Кибәхуҗа тугызъеллык мәктәбен башлангычка әйләндерү, ә Олы Кибәхуҗа башлангыч мәктәбе һәм балалар бакчасын ябу турында хәбәрләр ишетелгәч, алар әнә шундый фикергә килгән. Мәктәпнең киләчәге турында, ә бу инде авылныкы да дигән сүз, сөйләшер өчен җыен уздырдылар һәм анда “ВТ” хәбәрчесе дә булып кайтты.	 Балалар саны азаю сәбәпле, 2010 елда Кече Кибәхуҗа ун­берьеллык мәктәбен тугызга калдырганнар. Хәзер югары сыйныф укучыларына Теләче мәк­тә­бендә яки көллиятләрдә укырга туры килә. Инде янә үзгәрешләр турында сөйлә­шә­ләр. Бу юлы инде ике сыйныфны кыскарту гына түгел, ябу, кушу турында сүз бара. Тү­рәләр бу хәлне әлеге дә баягы балалар саны аз булуга бәй­ләп аң­лата. Норматив буенча, уку­чылар саны урта мәк­тәп­ләрдә – 80, тугызъеллыкта исә 50 баладан ким булмаска тиеш. Бүген Олы Кибә­хуҗада – 13, ә Кечесен­дә 29 бала белем ала. Кыскасы, норматив буенча бала саны җит­ми. 
	Сәрия МИФТАХОВА	
Ватаным Татарстан

	№ --- | 29.04.2016	


